ג'ייסון גריינג'ר

ג'ייסון אנטוני גריינג'ר אמודיו (בספרדית: Jayson Antonie Granger Amodio; נולד ב-15 בספטמבר 1989) הוא כדורסלן אורוגוואי המשחק בעמדות הרכז והקלע. גריינג'ר, יליד מונטווידאו, אורוגוואי, שיחק בשורות הנוער של המועדון האורוגוואי אתלטיקו קורדון. בדצמבר 2005 ערך גריינג'ר מחנה אימונים עם אסטודיאנטס מדריד הספרדית, והוא חתם במועדון ב-2006, בגיל 16 בלבד. עם זאת, המועדון האורוגוואי של גריינג'ר, קורדון, דרש פיצוי על המהלך, וגריינג'ר יכול היה לשחק רק בליגה הספרדית הרביעית החובבנית, ליגת ה-EBA, במשך שנה וחצי, בזמן שבית הדין של פיב"א הכריע בתיק. בית הדין לבסוף פסק לטובת המועדון האורוגוואי 25,000 אירו כפיצוי ב-2007. במהלך קיץ 2007 השתתף גריינג'ר במחנה כדורסל ללא גבולות אמריקה, ואף נבחר ל-MVP של המחנה. גריינג'ר ערך את הופעת הבכורה שלו בליגה הספרדית הראשונה במהלך עונת 2007/08. במהלך עונת 2012/13, הוא העמיד ממוצעים של 11 נקודות ו-3.4 אסיסטים למשחק בליגה הספרדית. גריינג'ר שיחק בליגת הקיץ של ה-NBA ביולי 2013, במדי הבוסטון סלטיקס, ורשם ממוצעים 6 נקודות ו-3.6 אסיסטים בכ-18 דקות למשחק, ב-5 משחקים בהם שותף. לאחר שהחוזה שלו במדריד הסתיים, הוא חתם במועדון הספרדי אוניקאחה מאלגה, מאוחר יותר באותו חודש, כשקיבל הצעה שקבוצתו לשעבר לא יכלה להשוות. גריינג'ר שיחק בליגת הקיץ 2014 במדי קבוצת ליגת הקיץ של קליבלנד קאבלירס, שם העמיד ממוצעים של 2.3 נקודות ואסיסט 1 בכ-9 דקות למשחק, ב-4 משחקים ששיחק. גריינג'ר נבחר לחמישיית העונה בליגה הספרדית לעונת 2014/15, לאחר שנבחר כאחד משני הגארדים הטובים ביותר של הליגה, יחד עם סרחיו יוי. הוא העמיד ממוצעים של 9.7 נקודות, 3.3 ריבאונדים, 5.2 אסיסטים ו-1.2 חטיפות למשחק בעונה הסדירה של ליגת ה-ACB. בעונה זו הוא סייע לקבוצתו להגיע לחצי גמר הפלייאוף של הליגה. ב-26 ביוני 2015, גריינג'ר חתם על חוזה לשנתיים עם הקבוצה הטורקית אנאדולו אפס. במדי אנאדולו זכה גריינג'ר בגביע הנשיא ב-2015. ב-16 באוגוסט 2017, גריינג'ר חתם על חוזה לשלוש שנים בסאסקי בסקוניה מליגת העל הספרדית והיורוליג, ובעונת 2019/20 זכה איתה באליפות. ב-1 באוגוסט 2020, הוא חתם באלבה ברלין מהבונדסליגה הגרמנית והיורוליג. הוא זכה באליפות הבונדסליגה של הקבוצה בעונת 2020/21, ואף זכה בתואר ה-MVP של הגמר בעונה זו. ב-13 ביולי 2021, גריינג'ר חזר רשמית לבסקוניה, וחתם על חוזה לשנתיים. ב-14 ביוני 2022 נפרד גריינג'ר מהקבוצה. גריינג'ר שיחק לראשונה בנבחרת אורוגוואי עד גיל 16 באליפות דרום אמריקה לקדטים ב-2004. באליפות דרום אמריקה עד גיל 17 לשנת 2005, הוא הוביל את קבוצתו בנקודות (26.6 למשחק), ריבאונדים (8.2 למשחק), ואסיסטים (4 למשחק), תוך שהוביל את הטורניר בנקודות, והוליך את אורוגוואי הגיע לגמר הטורניר. באליפות אמריקה עד גיל 18 2006, הוא רשם שיא קבוצתי של 16.5 נקודות למשחק (מקום חמישי בטורניר) ו-6.8 אסיסטים למשחק (מקום שני בטורניר). עם זאת, גריינג'ר לא שיחק עם נבחרת אורוגוואי הבוגרת בכדורסל באליפות דרום אמריקה 2008, מכיוון שהתאחדות הכדורסל האורוגוואית סירבה לבקשתו לממן את כרטיס הטיסה של חברתו. הוא גם דחה בחירה לנבחרת הבוגרת לשחק באליפות האמריקות 2009, בטענה של פציעה שרופאי נבחרת אורוגוואי טענו שלא מנעה ממנו לשחק. גריינג'ר גם הביע את תרעומתו בפומבי על התאחדות הכדורסל האורוגוואית, על תפקידם במחלוקת בנוגע להעברתו, מאורוגוואי לספרד, ב-2005 (ראה כאן). גריינג'ר שיחק עם נבחרת אורוגוואי הבוגרת לראשונה באליפות דרום אמריקה 2012, שם העמיד ממוצעים של 12.8 נקודות למשחק (שלישי בקבוצה), 5.4 ריבאונדים למשחק (שני בקבוצה) ו-3.2 אסיסטים למשחק (ראשון בקבוצה). הנבחרת סיימה את הטורניר במקום השלישי, לאחר שהפסידה בחצי הגמר לארגנטינה, למרות 26 נקודות, 9 ריבאונדים ו-3 אסיסטים של גריינג'ר במשחק. הוא לא שיחק באליפות האמריקות 2013, כדי להשתלב כראוי במועדון החדש שלו, אוניקאחה מאלגה. אביו של ג'ייסון הוא ג'ף גריינג'ר, כדורסלן עבר אמריקאי יליד ניו ג'רזי, ששיחק בליגה האורוגוואית בשנות ה-80. הוא הפך לאזרח אורוגוואי ושיחק בנבחרת הכדורסל הבוגרת של אורוגוואי. ג'ף התגורר במונטווידאו, אורוגוואי, שם נולד ג'ייסון. מדיה וקבצים בנושא ג'ייסון גריינג'ר בוויקישיתוף ג'ייסון גריינג'ר, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) "nombre completo: Jayson Antonie Granger Amodio {{in lang|es}}". אורכב מ-המקור ב-2018-09-23. נבדק ב-2009-08-03. "Jayson Granger nacionalidad | licencia: ITA {{in lang|es}}". אורכב מ-המקור ב-2018-09-23. נבדק ב-2009-08-03. JAYSON GRANGER basketball profile Nationality: Uruguayan-Italian. "Jayson Granger, tercer fichaje del Unicaja" [Jayson Granger, third signing for Unicaja]. Baloncesto Málaga (בספרדית). 17 ביולי 2013. אורכב מ-המקור ב-1 ביולי 2015. נבדק ב-28 ביוני 2015. {{cite web}}: (עזרה) Lopez, Hector (13 בנובמבר 2007). "Eurobasket news report (11/13/2007) - Estudiantes Madrid will have to pay 25.000 euros to sign Granger". Eurobasket.com. נבדק ב-28 ביוני 2015. {{cite web}}: (עזרה) "Basketball without Borders Americas Day 4 Recap". NBA. 7 באוגוסט 2007. נבדק ב-28 ביוני 2015. {{cite web}}: (עזרה) "Jayson Granger #40 - Celtics". NBA. נבדק ב-28 ביוני 2015. {{cite web}}: (עזרה) "2014 Summer League Player Profile - Jayson Granger". NBA. אורכב מ-המקור ב-30 ביוני 2015. נבדק ב-28 ביוני 2015. {{cite web}}: (עזרה) "Mejor Quinteto de la Liga Endesa 2014-15" [The best five of the 2014-15 Liga Endesa]. Liga ACB (בספרדית). 21 במאי 2015. נבדק ב-28 ביוני 2015. {{cite web}}: (עזרה) "Jayson Granger Anadolu Efes'te..." Anadolu Efes S.K. (בטורקית). 26 ביוני 2015. נבדק ב-26 ביוני 2015. {{cite news}}: (עזרה) "Jayson Granger, dirección y potencia física para Baskonia - Saski Baskonia". Saski Baskonia (בEuropean Spanish). 16 באוגוסט 2017. נבדק ב-16 באוגוסט 2017. {{cite news}}: (עזרה) "Jayson Granger (ex Baskonia) agreed terms with ALBA Berlin" (באנגלית). Eurobasket. 1 באוגוסט 2020. נבדק ב-1 באוגוסט 2020. {{cite web}}: (עזרה) "Uruguay #15 - Jayson Antoine Granger". FIBA. נבדק ב-28 ביוני 2015. {{cite web}}: (עזרה) "Uruguay #4 - Jayson Antoine Granger". FIBA. נבדק ב-28 ביוני 2015. {{cite web}}: (עזרה) "La exhibición de Granger no fue bastante para llegar a la final (88-81)" [Granger's exhibition wasn't enough to go to the final (88-81)]. CB Estudiantes (בספרדית). 22 ביוני 2012. נבדק ב-29 ביוני 2015. {{cite web}}: (עזרה) "URU - Granger focuses on Unicaja Move". FIBA. Málaga. 20 ביולי 2013. נבדק ב-29 ביוני 2015. {{cite web}}: (עזרה) "URU - Granger now in the mix". FIBA. Madrid. 18 במרץ 2013. נבדק ב-29 ביוני 2015. {{cite web}}: (עזרה) "Decidieron quitarlo del plantel" [They decided to remove him from the squad]. ESPN Deportes (בספרדית). 1 ביולי 2009. נבדק ב-28 ביוני 2015. {{cite web}}: (עזרה)